”கருப்பு காண்டாமிருகம் (டைசரோஸ் பைகார்னிஸ்).”
எனது முறை.
நாம் கருப்பு காண்டாமிருகத்தைத் தேடுகிறோம் என நினைத்தேன்.
இது பெரும்பாலும் சாம்பல் நிறத்தில் உள்ளது.
கருப்பு காண்டாமிருகம் சாம்பல் நிறத்தில் தான் இருக்கும். வெள்ளை காண்டாமிருகமும்தான்.
நிறங்கள் அப்படி இருப்பதில்லை.
இவற்றுக்கு சரியான பெயர்களை வைக்க வேண்டும்.
இதன் பெரிய, கூரான உதடு மற்றும் வட்டக் காதுகளை வைத்து
இது கருப்பு காண்டாமிருகம் என்று கண்டறியலாம்.
”வட்டக் காது காண்டாமிருகம்” நல்ல பெயராகத் தெரிகிறது.
அவற்றுக்கு நன்றாக காது கேட்கும்.
அல்லது “சூப்பர் காது காண்டாமிருகம்.”
எனில் நாம் நெருங்கும்போது மிகவும் அமைதியாக இருக்க வேண்டும்.
நெருங்கும்போதா? நாம் முதலில் திட்டம் போட வேண்டாமா?
எங்கே போகிறாய்? அதன் பெரிய கொம்புகளைப் பார்த்தாய் அல்லவா?
ஆம்! அதனால்தான் அது ஆண் என்பது எனக்குத் தெரியும்.
ஆண்களுக்கு தடிமனான கொம்பு இருக்கும், அவை வழக்கமாக தனியாக இருக்கும்.
வா, டேவிட்!
ஜேன், இரு!
காண்டாமிருகங்கள் கோபமானவை என்று நீ என்னிடம் சொன்னாய் அல்லவா?
ஆம், ஆனால் அது அவற்றின் தவறில்லை.
முன்பு லட்சக்கணக்கான காண்டாமிருகங்கள் இருந்தன,
ஆனால் சட்டவிரோதமான வேட்டையால்
இப்போது உலகத்திலேயே 6,000க்கும் குறைவானவையே உள்ளன.
அப்படி என்றால் என்ன?
காண்டாமிருகங்களை அவற்றின் கொம்புகளுக்காக சட்டவிரோதமாக வேட்டையாடுவது.
நானும் அந்நியர்களிடம் நட்பாக இருக்க மாட்டேன் என நினைக்கிறேன்.
ஆனால் அதன் முதுகில் சிறிய பறவை தெரிகிறதா?
அது சிவப்பு அலகுடைய ஆக்ஸ்பெக்கர்.
அதற்கு சிவப்பு அலகு இருப்பதாலா? அது சரியான பெயர்.
ஏதோ காரணத்திற்காக, காண்டாமிருகங்கள் அவற்றை எப்போதும் தன் முதுகில் அமர அனுமதிக்கின்றன.
அதை நம்மால் கண்டுபிடிக்க முடிந்தால்
அவற்றுக்கு நாம் எப்படி உதவலாம் என்று கண்டுபிடிக்க முடியுமா?
அதேதான். காண்டாமிருகங்களைப் புரிந்துகொள்வதுதான் அவற்றுக்கு உதவி செய்ய முதல் படி.
ஆக்ஸ்பெக்கர் எதையோ கொத்துகிறது. அது எதையோ திண்கிறது.
-நாம் நெருக்கத்தில் செல்ல வேண்டும். -நாம் ஒரு திட்டம் போட வேண்டும்.
நெருங்குவதுதான் திட்டம்.
அது எப்படித் திட்டமாகும்?
என்ன, கிரேபியர்ட்?
-அச்சச்சோ! -புதிய திட்டம், ஓடு!
நன்றாக இருக்கிறாயா?
நன்றாக இருக்கிறேன். நாம் மீண்டும் காண்டாமிருகத்திடம் செல்ல வேண்டும்.
அது வலிப்பது போலத் தெரிகிறது.
இது வெறும் சிராய்ப்புதான். நாம் நேரத்தை வீணடிக்கிறோம். போகலாம்.
-நாம் அதற்கு பேண்டேஜ் போட வேண்டியிருக்கலாம். -பரவாயில்லை.
சரி, ஆனால் நாம் இப்போதாவது ஒரு திட்டம் போடலாமா?
இந்த முறை உண்மையான திட்டம்.
”பெரிய கொம்புடைய காண்டாமிருகத்திடம் பதுங்கிச் சென்று, மிதிபடாமல் தப்பிப்பது” இல்லை.
நம்மிடம் திட்டம் இருந்தது.
அந்த ஆக்ஸ்பெக்கர் என்ன செய்கிறது என்பதைக் கிட்டத்தட்ட பார்த்திருப்பேன்,
-நீ அதற்குள் சத்தம் போட்டுவிட்டாய். -அது என் தவறு என்கிறாயா?
நீ திட்டம் பற்றிச் சத்தமாக பேசும் வரை
அந்தக் காண்டாமிருகம் நம்மைப் பார்க்கவில்லை.
நம்மிடம் திட்டம் இருந்திருந்தால்,
நாம் கிட்டத்தட்ட “காண்டாமிருகத்திடம் மிதிபட்டிருக்க மாட்டோம்”.
டேவிட் அப்படியெல்லாம் ஆகியிருக்காது.
ஆகியிருக்கும். நாம் அந்த காண்டாமிருகத்தால் மிதிபட்டிருப்போம்.
"காண்டாமிருகத்திடம் மிதிபட்டிருப்போம்.”
-நீ என்ன நினைக்கிறாய், கிரேபியர்ட்? -ஆம். ஒரு தரப்பைத் தேர்வுசெய்.
நீ விலங்குகளுக்கு தொடர்ந்து உதவப் போகிறாய் எனில்,
நீ எப்போதும் பயப்படுவதை நிறுத்த வேண்டும்.
நீ விலங்குகளுக்கு உதவ, நான் உதவ வேண்டுமெனில்,
நான் என்ன செய்ய வேண்டுமென எப்போதும் கூறுவதை நிறுத்து.
என்ன செய்ய வேண்டுமென்று நான் கூறவில்லை எனில், நாம் எதுவுமே செய்ய மாட்டோம்!
ஹாய். உன் சிறிய குரங்கு நண்பனை மறந்துவிட்டாய்.
இவன் ஒரு சிம்பன்ஸீ.
நன்றி.
எல்லாம் சரியாக இருக்கிறதா?
எல்லாம் அற்புதமாக இருக்கின்றன, திருமதி. ஜே!
எப்படி இருக்கிறீர்கள்?
ஓ, குறை சொல்லுமளவுக்கு இல்லை.
இன்று நீங்கள் எந்த காட்டு உயிரினத்தைத் துரத்துகிறீர்கள்?
டைசரோஸ் பைகார்னிஸ்.
எனக்குப் புரியும்படி சொல்.
அது நவீன கால ட்ரைசெராடாப்ஸ் போல இருக்கும்.
டேவிட் அப்படித்தான் சொல்வான்.
நவீன கால ட்ரைசெராடாப்ஸ்.
காண்டாமிருகமா?
சரி. டைசரோஸ் பைகார்னிஸ் என்பது அதன் அறிவியல் பெயர்.
அது சிவப்பு அலகுடைய ஆக்ஸ்பெக்கரை, என் எப்போதும் தன் முதுகில் அமர அனுமதிக்கிறது
என்பதைக் கண்டறிய முயல்கிறோம்.
-என்னவொரு சுவாரஸ்யமான கேள்வி. -ஹாய். திருமதி ஜோசப்.
ஹாய்!
-உங்களுக்காக சிறிய பரிசு. -எனக்கா? நன்றி.
சாக்லேட் சிப்.
அலெக்ஸ், நீங்கள் அதிகமாக பேக் செய்கிறீர்கள்.
ஆம். அடுத்த வாரம் நாங்கள் பைகள் செய்யப் போகிறோம்.
பைகளா? நான் ஆர்வமாக இருக்கிறேன்.
-நன்றி. -பை.
நான் இரண்டாவது தளத்தில் இருக்கும், சமையலை விரும்பும் ஒருவரை
இவருக்கு அறிமுகப்படுத்தினேன்.
காண்டாமிருகம் அந்தப் பறவையை தன் முதுகில் ஏன் அமர அனுமதிக்கிறது எனத் தெரியுமா?
இன்னும் இல்லை, ஆனால் அதைப் புரிந்துகொள்வதுதான் காண்டாமிருகத்துக்கு உதவுவதில் என் முதற்படி.
இது போன்ற முக்கியமான மிஷன்களில் இன்னொருவர் உதவிக்கு
இருப்பது நல்லதாக இருக்கலாம்.
அதேதான், அதற்காகத்தான் கிரேபியர்ட் உள்ளது.
சரி.
-பை, திருமதி ஜே. -பை.
காண்டாமிருகங்கள் இலைக் காய்கறிகள், குச்சிகள்,
மற்றும் "சதைப் புற்றுள்ள செடிகளைச்" சாப்பிடுகின்றன?
அவை என்னவோ?
போய் ஜேனிடம் சொல்.
-இல்லை, இதை நானே செய்கிறேன். -உண்மையாகவா?
ஏன்? உங்களுக்குள் எதுவும் சண்டையா?
ஆம். சண்டைதான்.
ஆனால் நீ சிக்கலில் மாட்டிக்கொண்டால் யார் உன்னைக் காப்பாற்றுவது?
-என்னை யாரும் காப்பாற்ற வேண்டியதில்லை. -உன்னை எப்போதும் காப்பாற்ற வேண்டும்.
இல்லை.
மேலும், என்னிடம் ஒரு திட்டம் உள்ளது.
அதுதான் உன் திட்டமா?
இல்லை. இதில்தான் என் கண்டுபிடிப்புகளை நான் ரெக்கார்டு செய்வேன்.
அதை நீ ஜேனிடம் வாக்கியில் சொல்ல வேண்டும்.
அவள்தான் உன் நெருங்கிய தோழி.
இப்போது நீதான் என் நெருங்கிய தோழி.
என் நெருங்கிய தோழி கமாயா.
நீ எனது இரண்டாவது நெருங்கிய தோழனாக இருக்கலாம்.
என்னிடம் வாக்கி இல்லையெனில் ஜேனிடம் வாக்கியில் பேச முடியாது இல்லையா?
எதுவும் தெரிகிறதா?
நாம் குப்பைத் தொட்டி அருகில் பார்க்க வேண்டுமா?
ஒளிந்துகொள்!
டேவிட், ஹாய்! நீ ஜேனைத் தேடுகிறாயா?
இல்லை. நான் காண்டாமிருகத்தைத் தேடுகிறேன். நீங்கள் அதைப் பார்த்தீர்களா?
சமீபத்தில் பார்க்கவில்லை. அது வருகிறதா எனப் பார்க்கிறேன்.
திருமதி ஜோசப், சதைப் புற்றுள்ள செடிகள் என்றால் என்னவென்று தெரியுமா?
சதைப் பற்றுள்ள செடிகளா?
அது ஒரு செடி.
நீ குறிப்பிட்ட வகையான சதைப் பற்றுள்ள செடியைத் தேடுகிறாயா?
எனக்குத் தெரியவில்லை.
கருப்பு காண்டாமிருகங்கள் என்ன சாப்பிடும் எனத் தேடினேன்,
அது சதைப் பற்றுள்ள செடிகள் மற்றும் இலைக் காய்கறிகள் என்று கூறியது.
நீ தோட்டத்தின் ஷெட்டில் பார்த்தால்
அங்கே சில இலைக் காய்கறிகள் இருக்கும் என நினைக்கிறேன்.
நான் இப்போதே பார்க்கிறேன்.
-உதவிக்கு நன்றி, திருமதி ஜே! -நிச்சயமாக.
நான் அங்கே காண்டாமிருகத்தின் காலடிகளைப் பார்த்ததாக நினைத்தேன்.
புதருக்குப் பின்னாலா?
ஆனால் அவை இல்லை. தவறாக நினைத்துவிட்டேன்.
தோட்டத்தின் ஷெட் அருகில் இருக்கலாமா?
அங்கே பிறகு பார்க்கிறேன்.
சரி.
நன்றி, திருமதி ஜே!
-லாரென், ஹாய். -ஹாய்.
-அடுத்த வாரம் பைகள் செய்வதாகக் கேள்விப்பட்டேன். -நான் ஆர்டர்கள் எடுக்கிறேன்.
உங்களுக்குப் பிடித்தது இனிப்பா காரமா?
-என்னை ஆச்சரியப்படுத்து! -சரி.
ஆனால் எனக்கு இனிப்பு பிடிக்கும்.
அது வெளியே கிடைக்காததில் ஆச்சரியம் இல்லை.
201 இல் இருக்கும் பெண் இதை விரும்பப் போவதில்லை.
அதைப் பார்த்தாயா?
அந்த ஆக்ஸ்பெக்கர் நம்மைப் பார்த்ததும் சத்தம் எழுப்பியது.
அது காண்டாமிருகத்தை எச்சரித்ததா?
ஒருவேளை அது எச்சரிக்கை செய்வதற்காக தன் மீது அமர அனுமதித்திருக்கலாம்.
அது வேலை செய்வது தெரிகிறது.
வா.
டேவிட்டின் பதிவு. கிட்டத்தட்ட மதிய உணவுக்கான நேரம் வந்துவிட்டது.
நான் தோட்டத்தின் ஷெட்டுக்கு வந்துவிட்டேன்.
நான் சதைப் பற்றுள்ள செடிகளையோ இலைக் காய்கறிகளையோ பறித்தபிறகு,
அதன் மூலம் காண்டாமிருகத்தை ஈர்ப்பேன், அப்போதுதான்
அதன் முதுகில் அந்தப் பறவை என்ன செய்கிறது எனப் பார்க்க முடியும்.
ஜேனுக்கு முன்னால் அதைக் கண்டறிவேன்.
அருமை.
கிடைத்தது.
மயிரிழையில் பிழைத்துள்ளோம்.
டேவிட் எங்கே?
அவன் அறையில் மிகவும் பாதுகாப்பாக இருக்கலாம்.
சரி. என்ன நடந்தது?
நான் கருப்பு காண்டாமிருகத்தைக் கண்டுபிடித்துவிட்டேன்.
அல்லது அது என்னைக் கண்டுபிடித்துவிட்டது.
அதற்கு அரிப்பது போலத் தெரிகிறதா? ஏன்?
நான் அதன் நெருக்கத்தில் செல்ல வேண்டும்.
என் உணவை வைத்து ஈர்க்க வேண்டிய நேரம்.
ஆக்ஸ்பெக்கர் மட்டும் காண்டாமிருகத்துடன் இருக்கவில்லை,
அதைச் சுற்றி பூச்சிகளாக உள்ளன! அவற்றால் இப்போது எனக்கும் அரிக்கிறது.
கருமம், அதைத்தான் அந்த ஆக்ஸ்பெக்கர் முன்பு சாப்பிட்டதா?
அது காண்டாமிருகத்தின் முதுகிலிருந்து பூச்சியைச் சாப்பிட்டது!
அந்தப் பூச்சிகள் சுலபமாகக் கிடைப்பதால் அது அங்கே உட்கார விரும்புகிறதா என யோசிக்கிறேன்.
ஆனால் காண்டாமிருகம் தன் முதுகில் ஏன் அதை அமர விட்டது என்பது விளங்கவில்லையே.
ஒருவேளை அந்தப் பூச்சிகளால்தான் அதற்கு அரிக்கலாம்!
அது மீண்டும் ஓடத் தொடங்குகிறது.
அதை ஈர்க்க இன்னும் கொஞ்சம் உணவு தேவை.
எனக்கு ஒரு ஆக்ஸ்பெக்கர் தோழன் இருந்திருக்கலாம்.
அல்லது ஏதாவது ஒரு தோழர்.
அந்த ஆக்ஸ்பெக்கர் என்று கத்தியவுடன் காண்டாமிருகம் திரும்பியது.
கிரேபியர்ட் என்னை எச்சரிப்பது போல, அது எச்சரிக்கிறது என நினைக்கிறேன்!
சுவாரஸ்யமாக உள்ளது. ஆனால் நான் டேவிட் பற்றிக் கேட்டேன்.
கமான். சொல்.
நாங்கள் சண்டை போட்டோம்.
நீ என்ன செய்தாய்?
நான் அவன் செய்ய வேண்டும் என்று எப்போதும் சொல்வதாகக் கூறினான்.
நீ என்ன செய்தாய்?
அவன் எப்போதும் பயப்படுகிறான் என்றேன்.
நீ...
அவன் எப்போதும் பயப்படுகிறான் என்றேன்.
சரி. நீங்கள் இருவருமே வருத்தப்படும் விஷயத்தைக் கூறியுள்ளீர்கள்.
அது முக்கியமில்லை, ஏனெனில் எனக்கு அவன் தேவையில்லை.
நான் காண்டாமிருகத்தைக் கண்டுபிடித்துவிட்டேன். ஆக்ஸ்பெக்கர் அதை எச்சரிப்பதைப் பார்த்தேன்.
அதை நானே செய்தேன்.
நீ கிட்டத்தட்ட அதனிடம் மாட்டியிருப்பாய்.
இயற்கை ஆபத்தானதாக இருக்கலாம். அதுதான் எனக்குப் பிடித்த விஷயமே.
நீ தைரியமானவள் என்று எப்போதும் எனக்குத் தெரியும்.
குழந்தையாக இருக்கும்போதும்.
ஆனால் நீ வருத்தப்படுவதை ஒப்புக்கொள்ளும் அளவுக்கு தைரியமானவளா?
எனில் டேவிட் அனுப்பிய மெசேஜை நீ பார்க்க விரும்பமாட்டாய், அந்த...
பிஎம்எஸ்ஸிலா?
பால்கனி மெசேஜ் சிஸ்டம்.
-முன்பு அதில் சத்தம் கேட்டது. -அப்படியா?
டேவிட்டின் வாக்கியா?
அவன் இனி என்னுடன் உண்மையாகவே நண்பனாக இருக்க விரும்பவில்லை என நினைக்கிறேன்.
ஹேய், அவசரமாக எங்கே செல்கிறாய்?
காண்டாமிருகத்திற்கான உணவுக்காக, முற்றத்தில் தேடப் போகிறேன்.
சரி, நீ முற்றத்தில் தேடலாம், ஆனால் வேறெங்கு நீ தேடலாம் தெரியுமா?
ஜேனின் அபார்ட்மெண்ட்.
அன்றொரு நாள் அவளது அம்மா சில சதைப் பற்றுள்ள செடிகளை வாங்கி வந்தார்.
அவர் உனக்கு கண்டிப்பாக அவற்றைத் தருவார்.
நான் அவற்றை வேறு இடத்தில் தேடிக்கொள்வேன்.
ஒருவர் மீது கோபமாக இருந்துகொண்டு, அவரை மிஸ் செய்வதில் தவறில்லை.
-அப்படியா? -நிச்சயமாக. அது எப்போதும் நடக்கும்.
என் சகோதரியுடன், என் முன்னாள் காதலனுடன், என் குழந்தைகளுடன்.
பல முறை, நாம் அதிகமாக அக்கறைகொள்ளும் நபரால்தான்
நாம் அதிகமாகக் கோபப்படுவோம்.
கண்டிப்பாக உனக்கும் ஜேனுக்கும் அப்படித்தான் இருக்கும்.
நன்றி. பிறகு பார்க்கலாம், திருமதி ஜே.
கண்டிப்பாக.
திருமதி ஜே!
நான் காண்டாமிருகத்தால் நசுக்கப்படுவதற்கு எவ்வளவு நெருக்கத்தில் இருந்தேன் என்பதை நம்ப மாட்டீர்கள்.
மிகவும் உற்சாகமாக உள்ளது.
நான் டேவிட்டை இப்போதுதான் பார்த்தேன், அவன் அதைப் பற்றி எதுவும் சொல்லவில்லை.
ஏனெனில் டேவிட்டும் நானும் இனி ஒன்றாக மிஷன் செல்வதில்லை.
அப்படியா? ஏன்?
நாங்கள் சண்டை போட்டோம்.
கோபப்படுவது பரவாயில்லை...
தெரியும். குறிப்பாக நம் கோபத்தை, நல்லது செய்யப் பயன்படுத்தும்போது.
கொம்புகளுக்காக காண்டாமிருகங்களை வேட்டையாடுவதால் நான் கோபப்படுகிறேன்,
அதனால் நான் அவற்றைக் காப்பாற்றப் போகிறேன்.
அற்புதம்!
திருமதி ஜே, டேவிட்டின் வாக்கியை வைத்துகொண்டு, காண்டாமிருகத்தைப் பார்த்தால் சொல்ல முடியுமா?
”நாம் ஒவ்வொருவரும் நம் வாழ்க்கைக்குப் பொறுப்பெற்க வேண்டும்
அனைத்திற்கும் மேலாக நம்மைச் சுற்றி வாழும் உயிரினங்களுக்கு மதிப்பையும் அன்பையும் கொடுங்கள்,
குறிப்பாக ஒருவருக்கொருவர்.”
நான் அவனுக்காக அந்த பொன்மொழி ஸ்டிக்கரைச் செய்தேன். அது ஜேன் குட்டால் கூறியது.
அவர் புத்திசாலியாகத் தெரிகிறார்.
ஒருவேளை நீயும் டேவிட்டும் உங்கள் சண்டைக்குப் பொறுப்பேற்க வேண்டுமா?
அவன் இனி நண்பர்களாக இருக்க விரும்பவில்லை என நினைக்கிறேன்.
அதை நான் சந்தேகிக்கிறேன்.
காண்டாமிருகத்தைப் பற்றிப் பேசும்போது,
நான் மூன்றாவது தளத்தின் ஹால்வேயில் உறுமல் சத்தங்களைக் கேட்டேன்.
நான் போய் அதைப் பார்க்க வேண்டும்.
இரு, ஜேன்.
இன்னும் இது உனக்குத் தேவைப்படும் எனத் தோன்றுகிறது.
சீக்கிரம், அந்த காண்டாமிருகம் தப்பித்துவிடப் போகிறது.
டேவிட்?
சொல்லுங்கள், ஜேன் அம்மா?
வெளியே எல்லாம் சரியாக உள்ளனவா?
ஆம். கிட்டத்தட்ட.
ஜேன் இங்கே இல்லை.
பரவாயில்லை. நான் உங்களைப் பார்க்கத்தான் வந்தேன்.
உங்களிடம் சதைப் பற்றுள்ள செடிகளோ இலைக் காய்கறிகளோ கடனாகக் கிடைக்கும்?
கடன் என்றால் வைத்துக்கொள்ள வேண்டும்.
அவற்றை காண்டாமிருகம் சாப்பிட்டபிறகு நீங்கள் விரும்ப மாட்டீர்கள்.
அது அந்த மூலையிலிருந்து வந்தது.
அந்த ஆக்ஸ்பெக்கர் நம்மைப் பார்த்துக் கத்தினால், நாம் கூறியது சரி எனத் தெரியும்.
-டேவிட்? -ஜேன்?
-நீதான் காண்டாமிருகம் என நினைத்தேன்! -நீதான் அது என நினைத்தேன்!
-நீ என்னை பயமுறுத்திவிட்டாய். -நான் பயப்படவில்லை.
நாம் காண்டாமிருகத்திடம் செல்லும்போது, ஆக்ஸ்பெக்கர் கத்துகிறதா
என்பதைச் சோதித்துக்கொண்டிருந்தோம்.
முன்பு ஹால்வேயில் அதுதான் நடந்தது.
ஆக்ஸ்பெக்கர் காண்டாமிருகத்திற்கு எச்சரிக்கைப் பறவையாக உள்ளதா?
அப்படித்தான் நானும் கிரேபியர்டும் நினைக்கிறோம்.
அந்த காண்டாமிருகம் தன் தலையைச் சொறிவதையும்
ஆக்ஸ்பெக்கர் அதன் மீதிருந்து பூச்சிகளைச் சாப்பிட்டதையும் பார்த்தேன்.
அந்தப் பூச்சிகளைச் சாப்பிடத்தான் காண்டாமிருகம் அதை அமரவிடுகிறதா?
அதைத்தான் நான் கண்டுபிடிக்கப் போகிறேன்.
குட் லக்.
-ஆம், உனக்கும்தான். -சரி.
பை.
சரி.
சரி, குட்பை.
-நீ எப்போதும் பயப்படுவாய் என நினைக்கவில்லை. -அப்படியா?
நாம் ஆபத்தான மிஷன்களுக்குச் செல்கிறோம்.
கொஞ்சம் பயப்படுவது சகஜம்தான்.
நடக்க வாய்ப்புள்ள பயங்கரமான அல்லது மோசமான விஷயத்தைப் பற்றி நினைப்பது
நீ சிறப்பான திட்டங்கள் வகுக்க உனக்கு உதவலாம்.
-அதனால் என்னை மன்னித்துவிடு. -நன்றி.
நீ என்னிடம் எதுவும் சொல்ல விரும்புகிறாயா?
என்ன? நான் என்ன செய்ய வேண்டும் என்று நீ சொல்கிறாய்.
ஆனால் ஏன் என்று எனக்குப் புரிகிறது.
நீதான் நம் முக்கியமான மிஷன்களின் தலைவர்.
அதனால் என்னை மன்னித்துவிடு.
உன் அளவுக்கு இல்லை.
சரி, சமமான அளவு.
ஒரு தலைவராக, அதை ஏற்கிறேன்.
இன்னொரு விஷயம்.
இந்தா.
நன்றி.
நம் இருவரது யோசனைகளையும் சோதிக்க புதிய திட்டம் போடலாமா?
அதை நாம் ஒன்றாகச் செய்தால் மட்டும்தான்.
டேவிட்டின் பதிவு.
நான் காண்டாமிருகத்தின் உணவைச் சாப்பிட்டுப் பார்த்தேன், நன்றாக இல்லை.
அதாவது, நான் காண்டாமிருகத்தைப் பார்த்துவிட்டேன். நம் திட்டத்தைச் செயல்படுத்தத் தயாரா? ஓவர்.
நீ தயார் எனில் நான் தயார்.
ஹேய், ஆக்ஸ்பெக்கர்!
இங்கே!
நீ கூறியது சரிதான், ஆக்ஸ்பெக்கர் என்னைப் பற்றி காண்டாமிருகத்திடம் எச்சரித்தது. உனது முறை!
நான் பெஞ்சில் இருக்கிறேன்! நான் பெஞ்சிற்கு அடியில் இருக்கிறேன்.
நான் சதைப் பற்றுள்ள செடி இல்லை!
கமான், பெரியண்ணா. யாருக்குப் பசிக்கிறது?
ஹாய்.
டேவிட். நீ ஜேனிடம் சமாதானமாகிவிட்டாயா?
ஆம். நாங்கள் ஒன்றாக ஒரு திட்டம் போட்டுள்ளோம்.
அது அற்புதமான விஷயம்.
நான் உங்கள் இருவரையும் கொண்டாட ஸ்நாக்ஸ் எடுத்து வருகிறேன்.
இதற்காக, என் பேக் செய்த ஸ்நாக்ஸை நான் பகிர்ந்துகொள்கிறேன்.
சீக்கிரம்! அது நெருங்குகிறது!
அது அற்புதமாக இருந்தது.
நம் திட்டம் வேலை செய்கிறது.
நம்மால் சிறப்பாகப் பார்க்க முடிகிறது.
ஆக்ஸ்பெக்கர் பூச்சிகளைச் சாப்பிடுகிறது, ஆனால் அதன் முதுகில் மட்டுமல்ல.
அதன் காதுகளில் இருந்து சாப்பிடுகிறதா?
அதன் மூக்கிலுமா? கருமம்.
அதை நாம் சிவப்பு அலகுடைய மூக்கு நோண்டி என்றழைக்க வேண்டும்.
ஆனால் அரிப்பை ஏற்படுத்தும் பூச்சிகளை மட்டும் ஆக்ஸ்பெக்கர் சாப்பிடவில்லை,
அது காண்டாமிருகம் சுத்தமாக இருக்கவும் உதவுகிறது.
மிகவும் அருவருப்பான முறையில்.
அது காண்டாமிருகத்தை எச்சரிக்கிறது என்று நீ கூறியதும் சரிதான்.
அந்த ஆக்ஸ்பெக்கர் வேட்டைக்காரர்களிடமிருந்து காண்டாமிருகத்தைக் காப்பாற்றும் கண்களாக இருக்கிறது.
அவை நல்ல அணியாக உள்ளன.
சரிதான், கிரேபியர்ட். நாமும்தான்.
ஹேய், பசங்களா.
ஹாய், திருமதி ஜே.
-உங்கள் மிஷன் முடிந்ததா? -முடிந்தது.
இப்போது நாங்கள் காண்டாமிருகத்தைப் புரிந்துகொண்டதால் அவற்றுக்கு உதவ முடியும்.
எப்படி?
ஆக்ஸ்பெக்கர் போல, நாங்கள் காண்டாமிருகத்தைப் பாதுகாக்கப் போகிறோம்.
அது நாம் அனைவரும் செய்ய வேண்டியதுதானே? ஒருவரையொருவர் பாதுகாப்பது?
நம்மையும் விலங்குகளையும்தான்.
லெமனேட்?
-இந்தாருங்கள். -நன்றி.
யாருக்கு சாக்லேட் சிப் மஃபின் பிடிக்கும்?
நன்றி.
இந்தக் கேமரா என்ன செய்யும்?
இது காண்டாமிருகத்தின் பகுதியில் வேட்டைக்காரர்கள் யாரும் இல்லை
என்பதை உறுதிசெய்ய, அந்தப் பகுதியைக் கண்காணிக்கும்.
நல்ல திட்டம். இந்த கேமராவின் வீடியோவை ஆன்லைனில் இடுகையிடுவோம்,
அப்போதுதான் அனைவரும் நம்முடன் சேர்ந்து காண்டாமிருகத்தைக் கண்காணிப்பார்கள்.
இன்னும் நல்ல திட்டம்.
காண்டாமிருகமும் ஆக்ஸ்பெக்கரும் நல்ல நண்பர்கள் போலத் தெரிகிறது.
அவை ஒன்றாக இருக்கும்போது கண்டிப்பாக வலிமையானவை.
சரி, கிரேபியர்ட். நாமும்தான்.
காண்டாமிருகங்களைக் காப்பாற்ற உதவுங்கள்.
டேவிட், உன் வீடியோ ஏன் ஆஃப் செய்யப்பட்டுள்ளது?
காண்டாமிருக நிபுணரான டாக்டர் மேத்யூ மடிண்டாவுடன் நம் கால் தொடங்கப் போகிறது.
நான் இருக்கிறேன், ஆனால் மில்லி என் டேப்லெட்டில் விளையாடிக்கொண்டிருந்தாள், பார்.
நீ அதை அப்படியே விட்டுவிடலாம்.
வாய்ப்பே இல்லை. அவர் வருவதற்கு முன்...
இதை அகற்ற வேண்டும்.
நேரமில்லை.
-ஹாய், மேத்யூ! -ஹாய், ஜேன்.
ஹாய், யூனிகார்ன்?
அது டேவிட். அவனுக்கு ஃபில்டரை எப்படி ஆஃப் செய்வது எனத் தெரியவில்லை.
நீ உன் வீடியோ அமைப்புகளில் செய்யலாம்.
நன்றி, இது நன்றாக உள்ளது.
இன்று கடினமான நாளாக இருந்தது.
முதலில் எங்களை கருப்பு காண்டாமிருகம் துரத்தியது, பிறகு நான் யூனிகார்னாக மாறினேன்.
கருப்பு காண்டாமிருகங்கள் துரத்தியதா?
காண்டாமிருகங்கள் ஏன் ஆக்ஸ்பெக்கர்களை முதுகில் அமர விடுகிறது எனக் கண்டுபிடிக்க முயன்றோம்.
என்ன கண்டுபிடித்தீர்கள்?
அவை நண்பர்கள் என்று.
அப்படி இல்லை.
கருப்பு காண்டாமிருகங்களும் சிவப்பு அலகுடைய ஆக்ஸ்பெக்கர்களும்
சகவாழ்வு உறவில் உள்ளன.
சகவாழ்வு என்றால் என்ன?
இதோ, உங்களுக்குக் காட்டுகிறேன்.
சகவாழ்வு உறவு என்பது இரண்டு உயிரினங்கள் ஒன்றுக்கொன்று உதவிசெய்துகொள்வது.
சிவப்பு அலகுடைய ஆக்ஸ்பெக்கர் காண்டாமிருகத்தின் முதுகில் உணவைப் பெற்றுப் பலனடைகிறது,
ஆக்ஸ்பெக்கர் அதைச் சுத்தம் செய்வதன் மூலமும் எச்சரிக்கை செய்வதன் மூலமும்
காண்டாமிருகம் பலனடைகிறது.
அதை நாங்கள் பார்த்தோம். நீங்கள் எத்தனை கருப்பு காண்டாமிருகங்களைப் பார்த்துக்கொண்டுள்ளீர்கள்?
நிறைய. நான் உங்களுக்கு கிடுயின் கதையைக் கூறுகிறேன்,
பிறந்து ஒரு வாரத்தில் தாயால் கைவிடப்பட்டு,
நாங்கள் காப்பாற்றிய கருப்பு காண்டாமிருகக் குட்டி.
அவை வளரும்போது அவை ஆரோக்கியமாகவும் வலிமையாகவும் மாறுகின்றன.
அதன் நான்கு வயதில், அதை குறைவான மனிதத் தொடர்பு இருக்கும் இடத்திற்கு
அதைக் கூட்டிச் செல்ல வேண்டும்,
அங்கே அது உண்மையான காட்டில் இருக்கும் கருப்பு காண்டாமிருகமாக மாறும்.
இப்போது கிடுய் எப்படி உள்ளது?
அது பெரிதாக வளர்ந்துகொண்டே உள்ளது.
அதற்கான இடத்திற்கு அதை மாற்றிவிட்டோம்.
அங்கே அது சாப்பிடலாம், வளரலாம், தன் குடும்பத்தை நிறுவி, குட்டிகளையும் பெறலாம்.
கருப்பு காண்டாமிருகங்களை எது பாதிக்கிறது?
கருப்பு காண்டாமிருகங்களுக்கு மூன்று பெரிய அச்சுறுத்தல்கள் உள்ளன.
அவற்றின் கொம்புகளுக்காக சட்டவிரோதமாக வேட்டையாடுதல்.
இரண்டாவது, அதன் வசிப்பிடத்தை அழித்து மக்கள் பண்ணைகள் உருவாக்குவது.
கடைசியாக, பருவநிலை மாற்றம்,
குறைவான மழைப் பொழிவால் கருப்பு காண்டாமிருகத்திற்கான உணவுப் பற்றாக்குறை ஏற்படும்.
நீங்கள் விலங்குகளுக்கு உதவ விரும்பியது எப்போது உங்களுக்குத் தெரியும்?
இளம் வயதிலிருந்தே. நான் கால்நடைக் கல்லூரியில் பட்டம் பெற்றபிறகு,
நான் இங்கே லெவா வனவிலங்கு பாதுகாப்பகத்தில் வேலை செய்யத் தொடங்கினேன்,
அங்கே பல்வேறு விலங்குகள் நல்லிணக்கத்துடன் ஒன்றாக வாழ்கின்றன.
-இங்கிருந்து நாங்கள் என்ன செய்யலாம்? -நீங்கள் பாதுகாப்பு கிளப்பில் சேரலாம்
அல்லது உங்கள் பள்ளியில் ஒரு கிளப்பைத் தொடங்கலாம்.
உலகளாவியச் சமூகத்தில் விழிப்புணர்வை உருவாக்குவது
வனவிலங்குகளின் எதிர்காலச் சந்ததியைப் பாதுகாக்கும்,
அப்போதுதான் நாம் ரசித்து மகிழ்ந்த விஷயங்களை அவர்களும் ரசிக்க முடியும்.
-நல்ல யோசனைகள். -பிற சிறுவர்களையும் சேர வைக்க முடியும்.
நன்றி, மேத்யூ. நாளை பள்ளிக்குச் செல்ல ஆர்வமாக இருக்கிறேன்.
அற்புதம்.
உலகைக் காப்பாற்றப் போகும் எதிர்காலப் பாதுகாப்பாளர் சந்ததியினருடன்
பகிர்ந்துகொண்டதில் மிக்க மகிழ்ச்சி.
பை, மற்றும் உங்கள் நேரத்திற்கு மிக்க நன்றி.
பை, மேத்யூ.
-நம் கிளப்புக்கு என்ன பெயர் வைக்கலாம்? -கிடுய் கிளப் எப்படி உள்ளது?
அற்புதம். ஜேன், இந்த காண்டாமிருக ஃபில்டர் எப்படி உள்ளதெனப் பார்.
-அருமை, ஆக்ஸ்பெக்கர் உள்ளதா? -பார்க்கிறேன்.
ஹேய், ஜேன். இதைப் பார்.
கண்டுபிடித்துவிட்டாய்!
தமிழாக்கம் நரேஷ் குமார் ராமலிங்கம்